
RADVILIŠKIO RAJONO SAVIVALDYBĖS TARYBA

SPRENDIMAS
DĖL POILSIO IR TURIZMO TERITORIJOS IR KURORTINIO, POILSIO IR TURIZMO SEZONO LAIKOTARPIO SEZONINEI MAŽMENINEI PREKYBAI ALKOHOLINIAIS GĖRIMAIS NUSTATYMO

2025 m.                    d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos alkoholio kontrolės įstatymo 16 straipsnio 3 dalimi, 18 straipsnio 1 dalies 5 punktu, Radviliškio rajono savivaldybės taryba nusprendžia: 
. Nustatyti:
. kurortinio, poilsio ir turizmo sezono laikotarpį – nuo balandžio 1 d. iki rugsėjo 30 d. 
. poilsio ir turizmo teritoriją, kurioje leidžiama verstis sezonine mažmenine prekyba alkoholiniais gėrimais, kurių tūrinė etilo alkoholio koncentracija neviršija 15 procentų, kurortinio, poilsio ir turizmo sezono laikotarpiu – Radviliškio rajono savivaldybės viešosios vietos ir fizinių ar juridinių asmenų nuosavybės teise ar kitais pagrindais valdomos, naudojamos teritorijos Radviliškio rajone, kuriose nuolat ar nustatytu laiku gali poilsiauti ir lankytis rajono gyventojai ir svečiai.



Savivaldybės meras                                                                                           


RADVILIŠKIO RAJONO SAVIVALDYBĖS TARYBOS SPRENDIMO 
„DĖL POILSIO IR TURIZMO TERITORIJOS IR KURORTINIO, POILSIO IR TURIZMO SEZONO LAIKOTARPIO SEZONINEI MAŽMENINEI PREKYBAI ALKOHOLINIAIS GĖRIMAIS NUSTATYMO 
AIŠKINAMASIS RAŠTAS

2025-06-06
Radviliškis

.	Projekto rengimą paskatinusios priežastys, parengto sprendimo projekto tikslai ir uždaviniai.
Lietuvos Respublikos alkoholio kontrolės įstatymas yra nustatęs licencijų verstis mažmenine prekyba  alkoholiniais gėrimais rūšis. Viena iš jų yra licencija verstis mažmenine prekyba alkoholiniais gėrimais, kurių tūrinė etilo alkoholio koncentracija neviršija 15 procentų, kurortinio, poilsio ir turizmo sezonų laikotarpiu, kurį nustato atitinkamos savivaldybės taryba savo sprendimu.
Šios licencijos gali būti išduodamos įmonėms, Europos juridiniams asmenims ir jų filialams kurortuose ir kitose savivaldybių tarybų nustatytose poilsio bei turizmo teritorijose savivaldybių tarybų nustatyto kurortinio, poilsio bei turizmo sezono laikotarpiui. 
Parengto sprendimo projekto tikslas – Lietuvos Respublikos alkoholio kontrolės įstatymo nuostatų įgyvendinimas Radviliškio rajono savivaldybėje:
.	Kurortinio, poilsio ir turizmo sezono laikotarpio nustatymas.
.	Poilsio ir turizmo teritorijų nustatymas Radviliškio rajone. 
Projekto iniciatorius ir rengėjas – Radviliškio rajono savivaldybės administracijos Investicijų ir turto valdymo skyrius.
.	Kaip šiuo metu yra reguliuojami sprendimo projekte aptarti teisiniai santykiai.
Sprendimai dėl kurortinio, poilsio ir turizmo sezono laikotarpio ir teritorijų  Radviliškio rajono savivaldybėje nebuvo priimti.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Naujos teisinio reguliavimo nuostatos nesiūlomos. 
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Priėmus sprendimą, nebus keičiami ar pripažįstami negaliojančiais teisės aktai. Sprendimui įgyvendinti papildomų teisės aktų priimti nereikia.
. Sprendimo projektui įgyvendinti reikalingos lėšos, finansavimo šaltiniai.
Sprendimo projektui įgyvendinti lėšų nereikės.
. Sprendimo projekto rengimo metu gauti specialistų vertinimai ir išvados.
Nėra.
. Numatomo teisinio reguliavimo poveikio vertinimo rezultatai.
Neatlikta ir nenumatyta.
. Sprendimo projekto antikorupcinis vertinimas. 
Antikorupcinis sprendimo projektas vertinimas neatliekamas.
.	Kiti, iniciatoriaus nuomone, reikalingi pagrindimai ir paaiškinimai. 
Nėra.
.	Pridedami dokumentai.
Nėra



Investicijų ir turto valdymo skyriaus
vyriausioji specialistė                                                                                      Genovaitė Rutkauskienė
